Nakoana ka mor’a hore Katherine a fihle phuthehong e ncha o ile a buisana le Doris, mosali ea ka bang lilemo li 45, ’me a amohela thuto ea Bibele. Ka mor’a hore ba bale likhaolo tse tharo tse qalang bukeng ea Seo Bibele e se Rutang, Katherine o ile a qala ho khathatseha. O re: “Doris o ne a thabela ho ithuta, kahoo ke sa batle ho senya thuto eo. Ke ne ke qala ho ba le thuto ea Bibele ea kamehla ’me ke nahana hore Doris o hloka ho balloa ke morali’abo rōna ea nang le boiphihlelo, mohlomong ea lilemong tsa hae.” Katherine o ile a rapela Jehova, a kōpa hore a mo thuse hore a fumane morali’abo rōna ea loketseng eo a ka mo fang thuto eo ea Bibele. Kahoo o ile a etsa qeto ea hore a tsebise Doris hore o se a tla balloa ke motho e mong.